П Р О Т О К О Л    № 6

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

18 февруари 2014 г.

Днес, 18.02.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА - отсъства

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ - отсъства
РУМЕН ГЕОРГИЕВ
ЮЛИАНА КОЛЕВА	

На заседанието присъстваха експертните сътрудници към комисията: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика” в администрацията на ВСС.

След разисквания по обявения дневен ред и допълнително постъпил материал
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред следните допълнителни точки:
- Изложение от председателя на Плевенски военен съд във връзка с възникващи въпроси по образувани в съда дела, по които е даден ход, по образувани, но с недаден все още ход, както и по предстоящи за внасяне в съда от ВОП Плевен обвинителни актове /писмо вх. № 11-05-013/17.02.2014 г./ - като точка 9 от дневния ред;
- Предложение за публикуване на интернет страницата на ВСС приетите от КАОСНОСВ през 2013 г. анализи – като точка 10 от дневния ред.

ПО ДНЕВНИЯ РЕД

1. ОТНОСНО: 1. Становища и предложения от и.ф.председателя на Административен съд – Варна и председателя на Административен съд – Разград във връзка с проект за нови статистически кодове на делата, разглеждани от административните съдилища /вх. № 11-01-115/13 от 04.02.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение становищата. Същите да бъдат приобщени към вече приетите от комисията становища от други съдилища с оглед обобщаването им и насочването им към КПКИТС за сведение и по компетентност.

2. ОТНОСНО: Становища от Районен съд - Хасково, Окръжен съд – Габрово, Районен съд – Благоевград и Районен съд - Свиленград във връзка с проекта на статистически кодове/шифри на наказателните дела /вх. № 11-01-115/13 г. от 04.02.2014 г., 05.02.2014 г., от 11.02.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение становищата. Същите да бъдат приобщени към вече приетите от комисията становища от други съдилища с оглед обобщаването им и насочването им към КПКИТС за сведение и по компетентност.

3. ОТНОСНО: Анализ на проведената през 2013 г. кампания „Ден на отворените врати” в съдилищата и прокуратурите в Република България, предоставен от комисия „Публична комуникация”, за запознаване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение предоставения от комисия „Публична комуникация” Анализ на проведената през 2013 г. кампания „Ден на отворените врати” в съдилищата и прокуратурите в Република България.

4. ОТНОСНО: Предложение от КПА във връзка с постъпили заявления от магистрати за преназначаване по реда на чл. 194 от ЗСВ, произтичащо от закриването на военните съдилища в Плевен и Варна, за становище.

Приложения:
1.Справка /таблица/ с постъпили заявления от магистрати във връзка с процедура по реда на чл. 194 от ЗСВ и справки за щатната численост и свободните длъжности на магистратите към 11.02.2014 г. от ВАпС, ВС София, ВС Пловдив, ВС Сливен;

2.Предложение /таблица/ на главния прокурор за преназначаване по реда на чл. 194 от ЗСВ на магистратите от закриваните военно-окръжни прокуратури във Варна и Плевен; справки-таблици за щатната численост и свободните длъжности на магистратите във Военно-апелативната прокуратура и всички военно-окръжни прокуратури към 11.02.2014 г. 

3.Натовареност по щат във военните съдилища след прехвърляне на делата от ВС Варна и ВС Плевен съответно във ВС Сливен и ВС София.

След анализ на съществуващите статистически данни за броя дела и броя съдии във военните съдилища в София, Сливен и Пловдив се установява, че при закриване на военните съдилища в Плевен и Варна действителната натовареност месечно на един съдия би се променила по следния начин:
- за ВС София - от 2.99 на 3.72;
- за ВС Сливен – от 2.18 на 4.32;
- за ВС Пловдив – 13.76, т.е. остава непроменена.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Предвид ниската натовареност на военните съдилища в София и Сливен и с оглед осигуряване на равномерно натоварване между военните съдилища в страната, комисията изразява становище, че при наличие на съгласие от страна на съдии от ВС Сливен и ВС София, следва да се проведат процедури по реда на чл. 194 от ЗСВ за преназначаването им в по-натоварените съдилища.

4.2. Изпраща на КПА справката – приложение № 3, и изразеното принципно становище на комисията по горната точка, за сведение и по компетентност.

5. ОТНОСНО: Решение на комисия „Международна дейност” по Протокол № 6/12.02.2014 г. до постоянните комисии на ВСС за даване на предложения в срок до 21.02.2014 г., които да залегнат в Пътна карта за адресиране на отправените препоръки в Доклада на ЕК до ЕП и Съвета относно напредъка на България по механизма за сътрудничество и проверка от 22.01.2014 г. 

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на експертния сътрудник Красимира Василева да подготви предложение въз основа на годишната програма на комисията и препоръките от Доклада на ЕК от 22.01.2014 г.

6. ОТНОСНО: Решение на Комисия по правни въпроси по Протокол № 7/10.02.2014 г. с приложен проект на Правила за провеждане на конкурс за избор на главен секретар на ВСС, за даване на предложения в срок до 24.02.2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Подкрепя проекта на Правила за провеждане на конкурс за избор на главен секретар на ВСС, с предложения втори вариант на ал. 2 на чл. 10.

6.2. Изпраща на КПВ решението по т. 6.1 за сведение.

7. ОТНОСНО: Решение на ВСС по Протокол № 6/06.02.2014 г. /т. 20 допълнителна/ с приложено предложение от членове на ВСС за създаване на регистър на производствата и делата, по които са изплатени обезщетения за забавено правосъдие по реда на Глава трета „а” от ЗСВ, за разглеждане от постоянните комисии на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Изразява становище, че КПУКИВИВСС е компетентната постоянна комисия на ВСС, която следва да вземе решение в каква форма да бъде изискана и използвана съответната информация.

8. ОТНОСНО: Доклад на ЕС за борбата с корупцията (Приложение за България), предоставен от комисия „Международна дейност” на ВСС, за сведение.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение Доклад на ЕС за борба с корупцията (Приложение за България), предоставен от комисия „Международна дейност”.

9. ОТНОСНО: Изложение от председателя на Плевенски военен съд във връзка с възникващи въпроси по образувани в съда дела, по които е даден ход, по образувани, но с недаден все още ход, както и по предстоящи за внасяне в съда от ВОП Плевен обвинителни актове /писмо вх. № 11-05-013/17.02.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

9.1. Отговор на поставените въпроси от председателя на Военен съд Плевен  е даден в решението на ВСС от 06.02.2014 г. по т.19.3.1. Според тази част на решението Военен съд София е определен за правоприемник на закривания от 01.04.2014 г. Военен съд Плевен. В този смисъл всички започнали и неприключили съдебни производства към 01.04.2014 г. следва да бъдат предадени на Военен съд София.

9.2. Изпраща решението по т. 9.1 на председателя на Военен съд Плевен.

10. ОТНОСНО: Предложение за публикуване на интернет страницата на ВСС приетите от КАОСНОСВ през 2013 г. анализи.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

10.1. Възлага на дирекция „Информационни системи” от администрацията на ВСС да публикува на интернет страницата на ВСС в раздел „Доклади, декларации, анализи”, подраздел „Анализи” приетите от комисията през 2013 г. анализи, както следва:
- Анализ на натовареността и кадровото обезпечаване на органите на съдебната власт и предложения за оптимизиране на незаети щатни длъжности, изготвен към февруари 2013 г. (приет с решение на КАОСНОСВ по т. 1, Протокол № 7/25.02.2013 г.);
- Анализ на натовареността и кадровото обезпечаване и предложения за оптимизиране на щатовете в районните прокуратури, изготвен към 4 март 2013 г. (приет с решение на КАОСНОСВ по т. 1, Протокол № 8/04.03.2013 г.); 
- Анализ на докладите на ИВСС в частта, засягаща натовареността на органите на съдебната власт (приет с решение на КАОСНОСВ по т. 1, Протокол № 24/25.06.2013 г.);
- Анализ на натовареността и кадровото обезпечаване на военните съдилища и прокуратури и предложения за оптимизиране на дейността им (приет с решение на ВСС по т. 15 доп., Протокол № 42/31.10.2013 г.);
- Анализ на практиката и подходите при оценка на натовареността на магистратите, възприети от страните – членки на Съвета на Европа (приет с решение на ВСС по т. 3 доп., Протокол № 46/21.11.2013 г. на ВСС).

10.2. Изпраща решението по т. 10.1 на дирекция „Информационни системи” за сведение и изпълнение.

ПРЕДСЕДАТЕЛ
НА КОМИСИЯТА:  / п /
КАЛИН КАЛПАКЧИЕВ